EkBass/fiwiki-20250220-pages-articles huggingface dataset:
Clostridium botulinum

Clostridium botulinum on grampositiivinen bakteeri, joka kasvaa hapettomassa ympäristössä ja pystyy tuottamaan itiöitä. Bakteeri on sauvanmuotoinen ja sitä esiintyy maaperässä, vesistöjen pohjissa ja kalojen suolistoissa. Clostridium botulinum ei kasva alle +3 °C:n lämpötilassa, mutta itiöt kestävät hyvin korkeita lämpötiloja. Clostridium botulinum tuottaa ihmisille vaarallista hermomyrkkyä botuliinia. Botuliini ihmisen elimistössä voi aiheuttaa botulismi-sairauden, joka johtaa pahimmillaan kuolemaan. Elintarvikkeissa bakteerin itiöitä esiintyy hunajassa ja kaloissa. Alle yksivuotiaiden suolistofloora ei ole tarpeeksi kehittynyt estääkseen Clostridium botulinum -bakteerien kasvua, mikä lisää riskiä imeväisbotulismiin sairastumiselle. Tästä syystä Elintarvikevirasto Suomessa ei suosittele hunajaa alle yksivuotiaille. == Lähteet == == Aiheesta muualla == * Laji.fi: Clostridium botulinum * Ruokavirasto: Clostridium botulinum ja botulismin ehkäisy * National Center for Biotechnology Information (NCBI): Clostridium botulinum, taxonomy * UniProt, Taxonomy: Clostridium botulinum * National Center for Biotechnology Information (NCBI): Clostridium botulinum * WHO: Clostridium botulinum (pdf) * Clostridium botulinum -bakteeri selviytyy elintarvikeketjussa kohtaamistaan epäsuotuisista olosuhteista useita geneettisiä mekanismeja hyödyntäen Luokka:Grampositiiviset bakteerit Luokka:Firmicutes
George Tiller

George Tiller (8. elokuuta 1941 – 31. toukokuuta 2009) oli Yhdysvalloissa tunnettu aborttilääkäri, joka asui Kansasin Wichitassa. Tiller tuli tunnetuksi siitä, että hän teki myös niin sanottuja myöhäisiä abortteja, jopa 20. raskausviikon jälkeen. Tiller ammutiin Wichitassa kirkossa jumalanpalveluksen aikana 31. toukokuuta 2009.Tunnettu aborttilääkäri ammuttiin Yhdysvalloissa Luettu 31.05.2009 Muutaman tunnin kuluttua poliisi otti kiinni ampujaksi epäillyn 51-vuotiaan Scott Roeder -nimisen miehen,Abortion doctor George Tiller is killed Los Angeles Times, viitattu 1.6.2009ja häntä vastaan nostettiin murhasyyte. Roeder todettiin syylliseksi 29. tammikuuta 2010, ja hän sai 50 vuoden vankeusrangaistuksen. Tämä on pisin vankeusrangaistus, joka Kansasin lakien mukaan voidaan antaa. Tiller oli yritetty surmata jo aiemminkin, sillä hänen klinikkansa joutui vuonna 1985 pommi-iskun kohteeksi, ja 19. elokuuta 1993 Shelley Shannon ampui Tilleria molempiin käsiin lähellä Wichitan klinikkaa. Ampuja sai teosta 11 vuoden vankilatuomion. == Lähteet == Luokka:Yhdysvaltalaiset henkirikosten uhrit Luokka:Yhdysvaltalaiset lääkärit Luokka:Uskonnollinen väkivalta Yhdysvalloissa Luokka:Abortinvastainen väkivalta Luokka:Kristillinen terrorismi Luokka:Vuonna 1941 syntyneet Luokka:Vuonna 2009 kuolleet
Teenage Mutant Ninja Turtles Adventures

Teenage Mutant Ninja Turtles Adventures on lyhytsarjakuvasarja, jonka julkaisi Archie Comics. Se perustui 1980-luvun televisiosarjaan Turtles – mutanttikilpikonnat. Pääosin sarjakuvaa oli tekemässä alkuperäisissä Turtles- sarjakuvissa mukana ollut Michael Dooney, joka sovelsi David Wisen ja Patti Howethin käsikirjoittamat viisi ensimmäistä televisiosarjan jaksoa. Sarjan päätyttyä Kevin Eastman ja Peter Laird siirsivät vastuun Ryan Brownille ja Stephen Murphylle, jotka aloittivat samannimisen sarjakuvasarjan vuonna 1989. Sarja perustui myös 1980-luvun televisiosarjaan, mutta oli kestoltaan 72-numeroa. Archie Comics ilmoitti 16. helmikuuta 2009 julkaisevansa lyhytsarjakuvansa Turtlesien 25-vuotisjuhlan kunniaksi. Yhdysvalloissa sarjakuvan ilmestyi sarjakuvien erikoisliikkeisiin 13. toukokuuta 2009 ja muihin liikkeisiin 26. toukokuuta.ARCHIE COMICS SHIPPING MAY 2009 16.2.2009 Viitattu 1.6.2009 ==Lähteet== Adventures
Mirnyi (tutkimusasema)

Mirnyi () on venäläinen ympärivuotisesti käytössä oleva tutkimusasema Etelämantereella Davisinmeren rannikolla Australian itselleen vaatimalla alueella. Asema avattiin 13. helmikuuta 1956 Neuvostoliiton ensimmäisellä Antarktiksen tutkimusretkellä. Asema koostuu 30 rakennuksesta, ja kesäisin siellä on 169 työntekijää ja talvisin noin 60. Asema sijaitsee 39,9 metriä merenpinnan tasosta. Alueen keskilämpötila on –11 °C ja keskimääräinen tuulen nopeus jopa 11,2 m/s. Syklonit ovat alueella yleisiä, ja keskimäärin 204 päivänä vuosittain tuulen nopeus aseman lähettyvillä on yli 15 m/s. Kesän yötön yö kestää noin yhden kuukauden. Meri alkaa jäätyä yleensä maaliskuussa, ja keskimääräinen jään syvyys on 20–40 cm. Alueella sataa vuodessa keskimäärin 146 päivän aikana yhteensä 400 millimetriä lunta tai vettä (vettä lämpiminä kesäkuukausina). Joskus suotuisissa olosuhteissa lumisade voi kestää tauotta jopa viikkoja. Päätutkimusalueet ovat glasiologia, seismologia, meteorologia, revontulet, kosminen säteily ja meritiede. Mirnyin aseman toiminnasta vastaavan instituutin mukaan asemalla tapahtui tulipalo 21. kesäkuuta 2020. Tulipalo alkoi radiotalosta, ja tuuli levitti sitä rakennuksen muihin tiloihin. Asemalla oli tuolloin 23 työntekijää, joista 11 oli tulipalon aikaan radiotalossa. Työntekijät evakuoitiin eikä kukaan loukkaantunut tulipalossa. Radiotalo tuhoutui kuitenkin kokonaan. == Lähteet == Luokka:Etelämantereen tutkimusasemat
Dreamin’ in a Casket

__NOTOC__ Dreamin’ in a Casket on ruotsalaisen hard rock -yhtyeen Hardcore Superstarin kuudes studioalbumi, joka julkaistiin vuonna 2007. Albumi nousi Ruotsissa Sverigetopplistanin seitsemännelle sijalle, ja pysyi listalla yhteensä kahdeksan viikkoa. == Kappaleet == # Need No Company # Medicate Me # Dreamin’ in a Casket # Silence for the Peacefully # Sophisticated Ladies # Wake Up Dead in a Garbagecan # Spreadin’ the News # This Is for the Mentally Damaged # Sensitive to the Light # Lesson in Violence # Sorry for the Shape I’m In # No Resistance == Arvostelut == * Allmusic: == Lähteet == Luokka:Vuoden 2007 albumit Luokka:Hardcore Superstarin albumit
Oikeussuoja

Oikeussuoja tarkoittaa kansalaisen suojaa valtion ja toisten kansalaisten tekemiä oikeudenloukkauksia vastaan. Hyväkään oikeussuoja ei kuitenkaan takaa täydellistä oikeusturvaa, sillä oikeusturvaan liittyy myös eettisiä näkökohtia. Oikeusvaltiolla tulee olla riittävät keinot oikeussuojan takaamiseksi. Lainsäädäntö määrittelee kansalaiselle kuuluvat oikeudet ja edut sekä sen, millaiset oikeudenloukkaukset ovat sallittuja yleisen edun nimissä. Lainsäädäntö sisältää myös oikeudenloukkauksista seuraavat rangaistukset ja vahingonkorvaukset. Oikeussuojan takaaminen edellyttää oikeusvaltiolta konkreettisia toimintamahdollisuuksia viranomaisia ja toisia kansalaisia vastaan sekä mahdollisuuksia loukatun oikeustilan palauttamiseksi. Oikeusvaltion oikeuslaitos täytäntöönpanoelimineen hoitaa tällaisia tehtäviä.Encyclopædia iuridica fennica, Suomalainen lakimiesyhdistys 1994–1999, ISBN 951-855-135-9, osa VII palstat 838–839. EU:n perusoikeuskirjan 47 artikla - "Oikeus tehokkaisiin oikeussuojakeinoihin ja puolueettomaan tuomioistuimeen" käsittelee oikeussuojaa unionin alueella. == Katso myös == * Perusoikeudet * Ihmisoikeudet ==Lähteet== Luokka:Oikeustiede
Luís Cabral

Luís de Almeida Cabral (11. huhtikuuta 1931 Bissau, Portugalin Guinea – 31. toukokuuta 2009 Torres Vedras, Lissabon, Portugali) oli Guinea-Bissaun ensimmäinen presidentti vuosina 1973–1980. Kirjanpitäjän koulutuksen saanut Luís Cabral oli Amílcar Cabralin velipuoli ja yksi Guinean ja Kap Verden afrikkalaisen itsenäisyyspuolueen PAIGC:n kuudesta perustajasta. Portugalilaisten järjestämään verilöylyyn päättyneen Pindjiguitin telakan lakon jälkeen hän siirtyi Guinean pääkaupunkiin Conakryyn, jonne PAIGC perusti päämajansa vuonna 1960. Vuonna 1961 Cabralista tuli perustamansa UNTG- ammattiliiton pääsihteeri ja vuodesta 1963 lähtien hän toimi yhtenä Guinea- Bissaun itsenäisyyssodan johtajista. Amílcar Cabralin murhan jälkeen vuonna 1973 Luís Cabralista tuli PAIGC:n varapääsihteeri ja itsenäisen Guinea-Bissaun ensimmäinen presidentti. Hänen aikanaan maa kärsi Sahelin kuivuuden aiheuttamasta nälänhädästä, PAIGC:n sisäisistä ristiriidoista sekä afrikkalaisväestön kapverdeläisiä kohtaan tuntemasta vihamielisyydestä. Cabralia syytettiin myös portugalilaisten sodanaikaisten apurien joukkosurmista. Cabral syrjäytettiin pääministeri João Bernardo Vieiran johtamassa vallankaappauksessa vuonna 1980. Kolmentoista kuukauden ajan kotiarestissa pidetty entinen presidentti karkotettiin Kuubaan, josta hän siirtyi Kap Verdelle ja lopuksi Portugaliin. Guinea-Bissaun sisällissodan jälkeen vuonna 1999 Cabral kävi Ansumane Manén kutsumana Guinea-Bissaussa, mutta kieltäytyi osallistumasta politiikkaan ja palasi Portugaliin. Guinea- Bissaun hallitus tunnusti Cabralin merkityksen hänen kuolemansa jälkeen. ==Lähteet== Luokka:Guinea-Bissaun presidentit Luokka:Vuonna 1931 syntyneet Luokka:Vuonna 2009 kuolleet
Primaaliterapia

Primaaliterapia on Arthur Janovin kehittämä terapiamuoto jonka mukaan neuroosien ja muiden mielenterveyden häiriöiden keskeisenä selittäjänä ovat pääasiassa sikiö- ja varhaislapsuuden aikaiset kokemukset. Näitä kokemuksia on mm. hylätyksi tulemisen kokemus. Koska pienellä lapsella ei ole puhuttua kieltä, ei myöskään varhaisia kokemuksia voi Janovin mukaan käsitellä kielellisen tai älyllisen terapian kautta. Terapian aikana asiakas saadaan tuntemaan nuo tunteet uudelleen ja integroimaan ne osaksi ihmisen älyllistä osaa. Janovin mukaan tämä johtaa kokonaiseen ja ehyeen mieleen jossa ei ole sijaa neurooseille. Janovin ensimmäinen asiaa käsittelevä teos Primal Scream on suomennettu nimellä Huuto sisimmästä. Kirjan nimi tulee terapian aikana esiintulevasta tyypillisestä huudosta jonka Janov väittää olevan alkukantaista, sisäisen lapsen ääntä. Teoksessaan Biology of Love Janov painottaa että primaaliterapia ei ole huutoterapiaa vaikka se sellaiseksi toisinaan nimetäänkin. Janovin klinikka toimi Kaliforniassa, Venicessä. == Katso myös == * Karbogeenikaasu * Psykedeeliterapia Luokka:Psykoterapia
Beg for It

__NOTOC__ Beg for It on Hardcore Superstarin seitsemäs studioalbumi, joka julkaistiin 3. kesäkuuta 2009. Albumi debytoi Ruotsissa Sverigetopplistanin neljännellä sijalla, ja pysyi listalla niin ikään neljä viikkoa. == Kappaleet == # # # # # # # # # # # # #Silence for the Peacefully (live, vain Japanin painos) == Arvostelut == * Allmusic: Allmusic review == Lähteet == Luokka:Vuoden 2009 albumit Luokka:Hardcore Superstarin albumit
Fernando Sanz

Fernando Sanz Durán (s. 4. tammikuuta 1974, Madrid, Espanja) on entinen espanjalainen jalkapalloilija ja nykyinen Málaga CF:n seurapresidentti. Peliurallaan Sanz pelasi keskuspuolustajana. ==Ura== Sanz aloitti jalkapalloilun Real Madridin junioriseuroissa. Lyhyen Chilen visiitin jälkeen, Sanz vakiinnutti paikkansa Real Madridin reservijoukkueessa. Hän teki debyyttinsä edustusjoukkueen kanssa 2. maaliskuuta 1996, pelaten yhdeksän minuuttia kotivoitossa UD Salamancasta lukemin 5-0. Debyyttikaudellaan hän pelasi Real Madridin paidassa 13 ottelua ja seuraavalla kaudella, Real Madridin voittaessa La Ligan, Sanz pelasi kuusi kertaa. Sanz oli myös mukana voittamassa Mestarien Liigaa kaudella 1997/1998, mutta hän ei kuitenkaan saanut seurassa tarpeeksi peliaikaa, vaikka hänen isänsä Lorenzo Sanz toimikin tuolloin joukkueen presidenttinä. Kaudelle 1999/2000 Sanz siirtyi Málagaan. Hän teki uransa ensimmäisen maalin 8. syyskuuta 2001, tasapeliin 1-1 päättyneessä ottelussaan Real Madridia vastaan. Samana kautena Málaga sijoittui sarjataulukossa sijalle 10. ja Sanz oli mukana voittamassa Intertoto Cupia, joka johti UEFA Cupin neljännesvälieriin saakka. Sanz lopetti jalkapallon vuonna 2006, Málagan pudotessa pääsarjasta. Urallaan hän pelasi Málagassa 205 ottelua, tehden niissä 4 maalia. Hänestä tehtiin heti uransa lopettamisen jälkeen Málagan seurapresidentti, hänen isänsä Lorenzo Sanzin ostettua 97% seuran osakkeista. ==Lähteet== * BDFutbolin profiili * Fernando Sanzista Málagan seurapresidentti Luokka:Espanjalaiset jalkapalloilijat Luokka:Vuonna 1974 syntyneet Luokka:Elävät henkilöt
It’s Only Rock ’n’ Roll (Hardcore Superstarin albumi)

__NOTOC__ It's Only Rock'n'Roll on ruotsalaisen Hardcore Superstarin ensimmäinen täyspitkä albumi. Se julkaistiin vain Ruotsissa. Monia It's Only Rock'n'Rollin kappaleita äänitettiin uudelleen seuraavalle albumille. == Kappaleet == # Hello/Goodbye # Baby Come Along # Sendmyself to Hell # Bubblecum Ride # Rock 'n' Roll # Someone Special # Dig a Hole # Punk Rock Song # Right Here, Right Now # So Deep Inside # Fly Away (piiloraita) == Aiheesta muualla == * It’s Only Rock ’n’ Roll discogs.com -sivustolla Luokka:Vuoden 1998 esikoisalbumit Luokka:Hardcore Superstarin albumit
Luottamusvirka

Luottamusvirka on virka, johon valtionpäämies nimittää ja josta hän voi harkintansa mukaan myös erottaa. == Luottamusvirka Suomessa == Ruotsin vuoden 1772 hallitusmuoto oli Suomessa voimassa vuoteen 1919. Sen mukaan nimittämisen suoritti kuningas, ja Venäjän vallan myötä tehtävä siirtyi keisarille. Näiden luottamusmiehiksi kutsuttujen ylempien virkojen haltijat eivät olleet samalla tavoin erottamattomia kuin muut virkamiehet. Varsinaisissa tuomarinviroissa olevat henkilöt olivat pääsäännöstä poiketen erottamattomia, eivät kuitenkaan senaatin oikeusosaston jäsenet. Keisari voi erottaa luottamusviran haltijan, jos katsoi sen olevan maalle eduksi. Jos erotettu henkilö ei ollut tehnyt mitään virkarikkomusta, hänelle oli annettava valtion eläke.Tietosanakirja, Tietosanakirja-osakeyhtiö 1909–1919. Suomen itsenäisyyden aikana luottamusviran haltijoihin olivat verrattavissa virkamiehet, jotka saivat avoimen kirjeen nimittämiskirjakseen. Heidät tasavallan presidentti saattoi yleisen edun niin vaatiessa vapauttaa virastaan.Iso tietosanakirja, Otava 1931–1939. Luottamusviran haltijoita kutsuttiin Suomessa luottamusmiehiksi. ==Lähteet== Luokka:Oikeushistoria Luokka:Valtionhallinto
Strömmingsbådanin majakka

Strömmingsbådanin majakka sijaitsee samannimisellä pienellä kallioluodolla Merenkurkussa Maalahden kunnan alueella. 12 metriä korkea rautarakenteinen majakka valmistui 1885, ja se on edelleen ulkoa ja sisältä 1800-luvun lopun asussa. Majakan alkuperäinen Fresnel-linssistö on myös säilynyt. Majakan vieressä sijaitsee majakavartijoiden käytössä olleita puisia asuin- ja ulkorakennuksia, joista uusin on peräisin 1940-luvulta. Majakka automatisoitiin 1963. == Kuvia == Tiedosto:Strömmingsbådan.jpg|linkki=|Strömmingsbådanin majakka ja majakanvartijoiden rakennuksia 2020. Tiedosto:Fresnel lens of Strömmingsbådan lighthouse.jpg|linkki=|Strömmingsbådanin majakan linssistö 2020. == Lähteet == * Veneily.fi: Strömmingsbådan === Viitteet === == Aiheesta muualla == * Yle Arkivet: Material om fyren Luokka:Suomen majakat Luokka:Maalahden rakennukset ja rakennelmat Luokka:Suomen 1800-luvulla rakennetut rakennukset ja rakennelmat
Thank You (For Letting Us Be Ourselves)

Thank You (For Letting Us Be Ourselves) on ruotsalaisen Hardcore Superstarin kolmas studioalbumi. == Kappaleet == # # # # # # # # # # # # # #A Long Way to Go (Japanin julkaisun bonuskappale) == Aiheesta muualla == * Thank You (For Letting Us Be Ourselves) discogs.com -sivustolla Luokka:Vuoden 2001 albumit Luokka:Hardcore Superstarin albumit
Guillermo Jones

Guillermo Augustin Jones (s. 5. toukokuuta 1972 Colon, Panama) on ammattinyrkkeilijä alemmassa raskassarjassa. Hän on voittanut WBA-liiton MM- tittelin vuonna 2008. Hänen kehänimensä on El Felino, suomeksi kissa. Jones on 193 cm pitkä. ==Ura== "El Felino" aloitti ammattilaisuransa vuonna 1993 välisarjassa. Vuosina 1993-1996 hän voitti kaikki ottelunsa. Vuoden 1998 helmikuussa hän ottelu kevyen keskisarjan MM-tittelistä ranskalaista Laurent Boudouania vastaan. Ottelu päättyi tuomaripisteillä ratkaisemattomaan. Uusintaottelussa toukokuussa hän hävisi tuomaripisteillä. Marraskuussa 2002 Jones otteli WBO:n kevyen raskassarjan MM-tittelistä brittiläistä Johnny "The Entertainer" Nelsonia vastaan. Ottelu päättyi tasan tuomariäänien perusteella. Vuonna 2008 Jones otteli saksalaista Firat Arslania vastaan WBA-liiton MM- tittelistä. Hän voitti ottelun teknisellä tyrmäyksellä 10. erässä. ==Lähteet== *boxrec.com ==Aiheesta muualla== *Jonesin tilastot (Boxrec.com) Luokka:Panamalaiset nyrkkeilijät Luokka:Vuonna 1972 syntyneet Luokka:Elävät henkilöt
Montaña Clara

pienoiskuva|Montaña Clara ilmakuvassa. Montaña Clara (espanjaksi "vaaleavärinen vuori") on yksi pienimmistä Kanariansaarista. Saari sijaitsee Lanzaroten pohjoispuolella, ja se kuuluu Alegranzan luonnonsuojelualueeseen. Saari on asumaton. Saaren pinta-ala on 1,33 neliökilometriä ja korkein paikka ulottuu 256 metriin merenpinnasta. Luokka:Kanariansaarten maantiede
No Regrets

No Regrets on ruotsalaisen Sleaze Rock-yhtyeen Hardcore Superstarin neljäs studioalbumi. == Kappaleet == # Wall of Complaint # No Regrets # Breakout # Soul of Sweetness # Honey Tongue # Still I'm Glad # Bring Me Back # Pathetic Way of Life # It's So True # Why Can't You Love Me Like Before # The Last Great Day # I Can't Change # You Know Where We All Belong # Who" (Japanin bonuskappale) Luokka:Vuoden 2003 albumit Luokka:Hardcore Superstarin albumit
Hardcore Superstar (albumi)

__NOTOC__ Hardcore Superstar on Hardcore Superstarin viides studioalbumi, joka julkaistiin 3. toukokuuta 2005. Albumi nousi Ruotsissa Sverigetopplistanin sijalle kaksitoista, ja se pysyi listalla yhteensä kahdeksan viikkoa. == Kappaleet == #Kick on the Upperclass #Bag on Your Head #Last Forever #She’s Offbeat #We Don’t Celebrate Sundays #Hateful #Wild Boys #My Good Reputation #Cry Your Eyes Out #Simple Man #Blood on Me #Standin’ on the Verge == Arvostelut == * Sputnikmusic: Sputnikmusic: Staff review == Lähteet == Luokka:Vuoden 2005 albumit Luokka:Hardcore Superstarin albumit
Kansallispukukeskus

Suomen kansallispukukeskus esittelee ja tallentaa suomalaisia kansallispukuja sekä muuta perinteistä pukeutumista. Kansallispukukeskus palvelee kaikkia kansallispuvuista kiinnostuneita vastaamalla kansallispukuja koskeviin kysymyksiin esimerkiksi kansallispuvun käytöstä ja hankinnasta. Keskus on perustettu vuonna 1991, ja se toimii Suomen käsityön museon yhteydessä Jyväskylässä. == Toiminta == Suomen kansallispukukeskus järjestää näyttelyitä, työnäytöksiä, työpajoja ja tapahtumia. Sen tietopalvelu vastaa kansallispukuja koskeviin kysymyksiin. Kansallispukuraati on osa kansallispukukeskuksen toimintaa, Suomen kansallispukukeskuksessa työskentelevät kansallispukukonsultti Taina Kangas ja kansallispukuamanuenssi Marja Liisa Väisänen. Kansallispukukeskuksen perusnäyttelyssä esitellään kansallispukujen historiaa, kauneutta, värikkyyttä. Kujalla-näyttelytilassa esitellään perinteiseen pukeutumiseen liittyviä lyhytaikaisia pieniä näyttelyitä. Tietopalvelu on avoinna puhelimitse keskiviikkoisin ja torstaisin kello 10–15 ja kansallispukukeskus ylläpitää tietoja suomalaisista kansallispuvuista verkkosivustolla kansallispuvut.fi. ==Katso myös== *Kansallispukuneuvosto *Kansallispukuraati *Kansanpuku == Lähteet == ==Aiheesta muualla== *Kansallispukukeskus Luokka:Suomalaiset kansallispuvut Luokka:Suomen museot Luokka:Jyväskylän nähtävyydet Luokka:Suomalainen kansanperinne
Proud to Be Loud

Proud to Be Loud on Jim Gilletten ennen Nitro-yhtyettä julkaistu sooloalbumi. Levyn kitarat soitti Michael Angelo Batio. Albumi uudelleenjulkaistiin vuonna 2003. == Kappaleet == # # # # # # # # # # # ===2003 bonus kappaleet=== # * # # # # == Aiheesta muualla == * Proud to Be Loud discogs.com -sivustolla Luokka:Vuoden 1987 esikoisalbumit Luokka:Yhdysvaltalaiset hard rock -albumit
O.F.R.

__NOTOC__ O.F.R. (Out Fucking Rageous) on Nitron ensimmäinen virallinen albumi. Albumilta julkaistiin 2 singleä : Freight Train ja Long Way From Home. Kappaleista tehtiin myös musiikkivideot. Kappaleessa "Machine Gunn Eddie" on yksi pisimmistä huudoista metallin historiassa, joka kestää 32 sekuntia. Yhtye on toistuvasti väittänyt että huudon aikaansaamisessa ei käytetty efektejä. == Kappaleet == # # # # # # # # # == Kokoonpano == * Jim Gillette – laulu * Michael Angelo Batio – kitara * T.J. Racer – basso * Bobby Rock – rummut == Arvostelut == * AllMusic: AllMusic review == Lähteet == == Aiheesta muualla == * * Luokka:Vuoden 1989 esikoisalbumit Luokka:Nitron albumit
Morsian karkuteillä

Morsian karkuteillä (Runaway Bride) on Julia Robertsin ja Richard Geren toinen yhteinen romanttinen komedia, jonka ohjasi Garry Marshall vuonna 1999. Marshall ohjasi niin ikään heidän tähdittämänsä ensimmäisen yhteisen elokuvansa Pretty Woman vuonna 1990. == Juoni == Maggie Carpenter (Roberts) on kulttihahmoksi muodostunut nainen, koska hän on jättänyt jo kolme miestä alttarille. Toimittaja Ike Graham (Gere) aikoo tehdä tästä jutun, kun Maggie on menossa neljättä kertaa naimisiin. Ike matkustaa hänen kotikyläänsä ja tutustuu Maggieen. Pian romanssi syntyy näiden kahden välille. ==Näyttelijät== == Arvioita == Annan Antti Lindqvistin mielestä Marshallin rakkauskomedia ei ole erityisen hauska. Hänen mukaansa aihevalinnat ovat liian turvallisia, juonenkäänteet epäuskottavia ja soundtrack-laulut kiusallisen imeliä. ==Lähteet== == Aiheesta muualla == * * Luokka:Yhdysvaltalaiset romanttiset komediat Luokka:Vuoden 1999 yhdysvaltalaiset elokuvat Luokka:Garry Marshallin ohjaamat elokuvat Luokka:Paramount Picturesin elokuvat
Ignatas Konovalovas

Ignatas Konovalovas (s. 8. joulukuuta 1985 Panevėžys, Liettuan SNT, Neuvostoliitto) on liettualainen maantiepyöräilijä. Hän aloitti ammattilaisuransa Crédit Agricole -tallissa 2008, edusti vuosina 2009–2010 Cervélo TestTeamia, 2011–2012 Team Movistaria, 2013– 2014 MTN Qhubekaa, 2015 Team Marseille - 13 KTM -joukkuetta ja vuodesta 2016 alkaen FDJ / Groupama- FDJ:tä uransa loppuun, vuoteen 2024 saakka. Konovalovas on kilpaillut myös ratapyöräilyssä saavuttaen nuorten EM-kilpailuissa kolme pronssimitalia joukkuetakaa-ajossa. Maantieajossa hän on saanut alle 23-vuotiaiden EM-hopeaa 2007. Italian ympäriajossa 2009 hän voitti kilpailun päätösetapin, Roomassa ajetun 14,4 kilometrin aika-ajon, sekunnin erolla Bradley Wigginsiin. == Saavutuksia== Lähde: Cycling Archives ;2003 :Ratapyöräilyn junioreiden EM- kilpailut, Moskova, pronssia joukkuetakaa-ajossa ;2005 :Ratapyöräilyn alle 23-v. EM-kilpailut, Fiorenzuola d'Arda, pronssia joukkuetakaa-ajossa ;2006 :Maantiepyöräilyn Liettuan mestaruuskilpailut, kultaa aika-ajossa :Ratapyöräilyn alle 23-v. EM-kilpailut, Ateena, pronssia joukkuetakaa-ajossa ;2007 :Maantiepyöräilyn alle 23-v. EM-kilpailut, Sofia, hopeaa maantieajossa ;2008 :Maantiepyöräilyn Liettuan mestaruuskilpailut, kultaa aika-ajossa :Luxemburgin ympäriajo, etapin 2 voitto ;2009 :Italian ympäriajo, etapin 21 voitto :Maantiepyöräilyn Liettuan mestaruuskilpailut, kultaa aika-ajossa :Maantiepyöräilyn MM-kilpailut, yhdeksäs aika-ajossa ;2010 :Maantiepyöräilyn MM-kilpailut, 12. aika-ajossa ;2013 :Maantiepyöräilyn Liettuan mestaruuskilpailut, kultaa aika-ajossa ;2015 :Dunkerquen neljän päivän ajo, kokonaiskilpailun voitto ;2016 :Maantiepyöräilyn Liettuan mestaruuskilpailut, kultaa aika-ajossa ;2017 :Dunkerquen neljän päivän ajo, 5. etapin voitto :Maantiepyöräilyn Liettuan mestaruuskilpailut, kultaa aika-ajossa ja maantieajossa ;2021 :Maantiepyöräilyn Liettuan mestaruuskilpailut, kultaa maantieajossa == Lähteet == Luokka:Liettualaiset maantiepyöräilijät Luokka:Liettualaiset ratapyöräilijät Luokka:Vuonna 1985 syntyneet Luokka:Elävät henkilöt
Gunnin’ for Glory

__NOTOC__ Gunnin’ for Glory on Nitron kokoelmalevy, jonka kokosivat Nitron alkuperäisjäsenet Michael Angelo Batio ja Jim Gillette. == Kappaleet == # # # # # # # # # # == Aiheesta muualla == * Gunnin’ for Glory discogs.com -sivustolla * Luokka:Vuoden 1998 kokoelma-albumit Luokka:Nitron albumit
Cut Copy

Cut Copy on Melbournesta, Australiasta kotoisin oleva synthpop-yhtye. ==Diskografia== ===Albumit=== *Bright Like Neon Love (2004) *In Ghost Colours (2008) AUS #1, FIN #32, U.S. #167 * Zonoscope (2011, Modular Recordings) ===EP:t=== * I Thought of Numbers (2001, Modular Recordings) * Hearts on Fire (2007, Modular Recordings) * Far Away (2008, Modular Recordings) ===Singlet=== * ”1981” 7” (2001, Modular Recordings) * ”Drop The Bomb” (2001, Modular Recordings) * ”Glittering Clouds” (2001, Modular Recordings) * ”Rendezvous” (2001, Modular Recordings) * ”Saturdays” (2004, Modular Recordings) * ”That was Just a Dream” (2004, Modular Recordings) * ”Future” (2005, Modular Recordings) * ”Going Nowhere” (2005, Modular Recordings) IRE #48 * ”Hearts on Fire” (2007, Modular Recordings) * ”So Haunted” (2007, Modular Recordings) * ”Lights & Music” (2008, Modular Recordings) AUS #64, AUS Dance #8 * ”Hearts on Fire” (2008 Edit), (2008, Modular Recordings) AUS #98, AUS Dance #9, BEL #70 * ”Far Away” (2008, Modular Recordings) * ”Where I’m Going” (2010, Modular Recordings) * ”Take Me Over” (2010, Modular Recordings) === Remixit === * Lino: ”Auger Well” (2001, Virgin Records Australia) * Noonday Underground: ”The Light Brigade” (2003) * VHS or Beta: ”Night on Fire” (2004, EMI) * Midnight Juggernauts: ”45 And Rising” (2005, Cutters) * Love Of Diagrams: ”No way out” (2005, Unstable Ape) * The Presets: ”Girl and the Sea” (Resets, 2006) * Van She: ”Kelly” (2006) * Midnight Juggernauts: ”Dystopia” (2007) * Maroon 5: ”This Love” (2007) * Cansei De Ser Sexy: ”Move” (2008, Warner Music UK) * Mercy Arms: ”Kept Low” (2008) * Kaiser Chiefs: ”Never Miss A Beat” (2008) * Ladyhawke: ”Paris Is Burning” (2008, Modular Recordings) * Munk: ”You Never See Me Back Down” (2009, Gomma Dance Tracks) * The Juan Maclean ”Happy House” (2009, Popfrenzy) == Aiheesta muualla == * Viralliset sivut Luokka:Australialaiset elektronisen musiikin yhtyeet
Mike Barrowman

Michael Ray ”Mike” Barrowman (s. 4. joulukuuta 1968 Asunción, Paraguay) on yhdysvaltalainen entinen uimari ja olympiavoittaja. Barrowman voitti Barcelonan kesäolympialaisissa 1992 kultaa 200 metrin rintauinnista. Hänen voittoaikansa 2.10,16 oli uusi maailmanennätys, ja se säilyi voimassa yli kymmenen vuotta. Kaiken kaikkiaan Barrowman teki kuusi maailmanennätystä 200 metrin rintauinnissa kolmen vuoden aikana. Barrowman voitti myös 200 metrin rintauinnin maailmanmestaruuden pitkillä radoilla Perthissä 1991. Hän toimii nykyään uintivalmentajana Caymansaarilla. Barrowman on 180 senttimetriä pitkä ja painoi uintiurallaan 75 kilogrammaa. Barrowman valittiin Swimming World Magazine -lehden äänestyksessä maailman Vuoden miesuimariksi vuosina 1989 ja 1990. Uintiurallaan hän voitti myös yhden hopean Pan-Amerikan kisoista sekä neljä kultaa Tyynenmeren uintimestaruuskilpailuista. == Lähteet == Luokka:Yhdysvaltalaiset uimarit Luokka:Yhdysvaltalaiset olympiavoittajat Luokka:Vuonna 1968 syntyneet Luokka:Elävät henkilöt
Turku Trojans

Turku Trojans on turkulainen amerikkalaisen jalkapallon seura. Sen miesten edustusjoukkue pelaa miesten II-divisioonassa ja naisten edustusjoukkue Naisten Vaahteraliigassa. Turku Trojansin kotikenttä on Turun yläkenttä. == Historia == Turku Trojans eli virallisemmin Turun Amerikkalainen Jalkapallo ry perustettiin 23. helmikuuta vuonna 1982. Perustajajäseninä oli kaksikymmentä urheilijaa. Jo perustamisvuoden maaliskuussa seura liittyi Suomen Amerikkalaisen Jalkapallon Liittoon. Kolmantena kautenaan Trojans ylsi Vaahteraliigan loppuotteluun. Vaahteramalja V:ssa vastustajana oli helsinkiläinen East City Giants, joka vei mestaruuden tuloksella 45-7. Kaksi seuraavaa kautta sujuivat Trojansilta heikommin, mutta vuonna 1987 joukkue oli jälleen loppuottelussa. Välierässä se voitti FT Scotchin 28-7 ja Vaahteramalja VIII:ssa sitä vastassa oli Helsinki Roosters. Ottelu päättyi Roostersin voittoon 14-7. == Mestaruuskausi 2003 == Talvella 2003 Trojans panosti aikaisempaa enemmän joukkueen valmennukseen. Vanhoista kokeneista pelaajista koottiin eri pelipaikoille omat erikoisvalmentajat ja huomiota kiinnitettiin myös lihashuoltoon ja juoksunopeuteen. Ulkomaalaisvahvistuksiksi Trojans onnistui saamaan erinomaiset pelimiehet, pelinrakentaja Clinton Pattersonin ja tukimies Marlon Grierin. Moni asia loksahti kesän aikana paikoilleen ja Vaahteramalja XXIV lunasti lopulta yli 20 vuoden turkulaisodotukset. Trojans vei mestaruuden voittamalla arkkivihollisensa Helsinki Roostersin numeroin 21-16. == Junioritoiminta == Trojansilla on Vaahteraliigajoukkueen lisäksi myös juniorijoukkueita. Trojanssilla on joukkueet B-junioreissa (alle 19-vuotiaat) ja C-junioreissa (alle 17-vuotiaat). Näiden lisäksi alle 15-vuotiaille on D-juniorijoukkue ja alle 13-vuotiaille E-juniorijoukkue, alle 11-vuotiaille F-juniorijoukkue ja alle 9-vuotiaille G-juniorijoukkue, joissa pelataan kevennetyillä säännöillä. Vuosina 2008 ja 2009 Trojansin A-juniorit voittivat suomenmestaruuden. Tällä hetkellä seuralla ei ole joukkuetta A-junioreissa. == Lähteet == * * * Trojansin tilastoja (UrheiluSuomi.com) Luokka:Turkulaiset urheiluseurat Luokka:Suomalaiset amerikkalaisen jalkapallon seurat Luokka:Vuonna 1982 perustetut urheiluseurat
Final Destination – viimeinen määränpää 2

Final Destination – viimeinen määränpää 2 (Final Destination 2) on vuonna 2003 valmistunut yhdysvaltalainen elokuva, jonka on ohjannut David R. Ellis. Se on jatko-osa vuoden 2000 elokuvalle Final Destination – viimeinen määränpää. Elokuvalle on ilmestynyt jatko-osa Final Destination – viimeinen määränpää 3. ==Juoni== On kulunut tasan vuosi siitä, kun Pariisiin Charles de Gaullen lentoasemalle matkalla ollut Boeing 747-230B kaluston lento 180 Volée Airlines lentokone räjähti heti noustuaan John F. Kennedyn lentoasemalta ilmassa, joka vaati 287 matkustajan hengen, eikä eloonjääneitä ollut ja mukana oli 40 oppilasta ja neljä opettajaa luokkaretkeltä, joista vain muutama joutui jäämään pois lennolta, kun yksi oppilaista näki painajaista ennakkoon Voleé Airlinesin räjähdyksestä ja herättyään unesta pelasti heidät onnettomuudelta. Mutta uudet kuoleman kuviot saavat jatkoa, kun päähenkilö on A. J. Cookin esittämä Kimberly Corman kokee ennenäyn moottoritiellä tapahtuvasta valtavasta liikenneonnettomuudesta. Tukkimalla tielle vievän rampin Corman onnistuu estämään joidenkin autoilijoiden menehtymisen, mutta pian kuolema alkaa taas korjata viivästynyttä satoaan. Kimberly menee mielisairaalalle tapaamaan ensimmäisessä osassa Pariisista eloonjäänyttä Clearia (Ali Larter), kun Alex kuoli Carterin kanssa mainostaulun syöksyttyä heihin päin edellisen elokuvan lopussa ja Clear palasi kotimaahansa, koska hänellä oli vaarana kuolla seuraavaksi ja hänet oli ohjattava mielisairaalan pehmeisiin tiloihin turvapaikkaan. Clear yrittää auttaa Kimberlyä pelastamaan ihmiset Kuoleman tappamissuunnitelmalta. ===Kuolemat=== ”Kuoleman” alkuperäisen suunnitelman mukaan lotossa voittanut Evan, Tim, Nora, Kat, Rory, Eugene, Kimberly, Thomas Burke ja Kimberlyn ystävät olisivat kuolleet ketjukolarissa. Kimberlyn ennakkonäky pelasti kaikki muut paitsi Kimberlyn ystävät, jotka olivat farmariauton kyydissä. *Evan: pakenee palavasta rakennuksesta, mutta liukastuu ikkunasta heittämäänsä vanhaan ruokaan ja tikkaat lävistävät hänen päänsä silmän kautta. Kimberly, Clear ja Thomas Burke näkevät hänet kivisen rakennuksen pohjakellarissa krematorio uunin äärellä, jossa tulen liekit roihuavat korkealle ja paikalle saapuu kärryjen kanssa edellisestä osasta tuttu hautausalan ammattilainen ja kuoleman asiantuntija William Bludworth (Tony Todd), joka antaa neuvon, että vain uusi elämä voi voittaa kuoleman samalla, kun hän on työntänyt Evanin koko kehona uuniin ruumiina poltettavaksi. *Tim: putoava lasilevy murskaa hänet *Nora: pää jää hissin ovien väliin ja irtoaa *Kat: putki lävistää pään, kun ratin turvatyyny laukeaa *Rory: räjähdyksen paiskaama piikkilanka viipaloi *Eugene: kuolee sairaalassa kaasuräjähdykseen *Clear: kuolee samaan räjähdykseen *Brian: grilli räjähtää, ja käsi lentää pöydälle == Näyttelijöitä == == Aiheesta muualla == * * Luokka:Final Destination -elokuvat Luokka:Vuoden 2003 yhdysvaltalaiset elokuvat Luokka:David R. Ellisin ohjaamat elokuvat
Oulun taidekoulu

thumb|Oulun taidekoulu Kansankadulla vuonna 2012. Oulun taidekoulu antaa taiteen perusopetusta 4–20-vuotiaille. Koulu perustettiin vuonna 1980 ja se on yksi vanhimpia lasten kuvataidekouluja Suomessa. Opetusta annetaan iltaopintoina. Koulussa on kuvataiteen ohella edustettuna sirkustaide, teatteri ja tanssi. Koulussa opetetaan myös arkkitehtuuria ja käsityötä sekä animaatiota ja sarjakuvaa. Ensimmäinen koulutila oli Toppilassa, nykyisen Toppilan kartanon rakennuksessa. Koulu kunnallistettiin vuonna 1989 ja se muutti Pikisaaren kautta Nukuun tammikuussa 1991. Vuonna 1993 nimeksi otettiin Oulun taidekoulu ja taiteen perusopetus virallistui. Myöhemmin toiminta siirtyi Kansankatu 54:n kiinteistöön. Oppilaspaikkamäärä on noin 800 vuosittain. Kevätlukukaudella 2015 koulun toiminta siirtyi Heinäpäähän Nuottasaaren kouluun ja vanhat tilat Kansankadulla purettiin. Sarjakuvalinja julkaisee vuosittain VIIVA -sarjakuva-albumia, sekä oppilaiden yksittäisiä pitkäviiva -albumeja. Hakeutuminen vuosittain taidekouluun on toukokuussa ja täydennyshaku elokuussa. ==Lähteet== == Aiheesta muualla == *Oulun taidekoulun verkkosivut Luokka:Taiteen perusopetus Luokka:Oulun oppilaitokset
Hildegard Schrader

Hildegard "Hilde" Schrader-Lux () oli saksalainen uimari ja olympiavoittaja. Schrader voitti Amsterdamin kesäolympialaisissa 1928 kultaa 200 metrin rintauinnista. Schrader voitti urallaan myös Euroopan-mestaruuden 200 metrin rintauinnista, Bolognassa vuonna 1927. Schrader oli matkalla suorastaan ylivoimainen; hän voitti toiseksi tulleen Lotte Mühen lähes viidellä sekunnilla. Schrader edusti uintiurallaan seuratasolla 1. Magdeburger Damenschwimmverein -seuraa. Hän kuoli 56-vuotiaana vuonna 1966 Magdeburgissa. == Lähteet == Luokka:Saksalaiset uimarit Luokka:Saksalaiset olympiavoittajat Luokka:Vuonna 1910 syntyneet Luokka:Vuonna 1966 kuolleet
Heinz-Christian Strache

Heinz-Christian Strache (s. 12. kesäkuuta 1969) on itävaltalainen poliitikko, josta tuli vuonna 2017 varaliittokansleri. Aiemmin hän oli vuodesta 2005 vapauspuolueen FPÖ:n johtaja. Hän kannattaa tiukempaa maahanmuuttopolitiikkaa ja suhtautuu kriittisesti islamiin. Hän on oikeistolainen, mutta ei pidä itseään äärioikeistolaisena ja on sanonut, ettei puolueessa ole tilaa uusnatseille.Strache erklärt seine Welt (Archive.org) Strache on Itävallan kansalliskokouksen () jäsen. Strachea epäillään korruptiosta ja hän erosi 18. toukokuuta 2019 kaikista tehtävistään. Hänen tapaamisestaan venäläisenä sijoittajana esiintyvän naisen kanssa julkaistiin toukokuussa 2019 video, jolla Strache odottaa taloudellista ja poliittista tukea jos järjestää venäläisille valtion urakoita. Salakuvaus tehtiin vuoden 2017 vaalien edellä. Läsnä oli myös vapauspuolue FPÖ:n eduskuntaryhmän nykyinen johtaja Johann Gudenus. == Lähteet == == Aiheesta muualla == * Viralliset sivut Luokka:Itävaltalaiset poliitikot Luokka:Puolueiden puheenjohtajat Luokka:Vuonna 1969 syntyneet Luokka:Elävät henkilöt
Kuwaitin Valioliiga

Kuwaitin valioliiga on Kuwaitin jalkapallosarjojen korkein sarjataso. Sarjan joukkueiden määrä on vaihdellut 8-14 joukkueen välillä. Kaudesta 2006–2007 aina 2008–2009 asti joukkueita oli 8-9. Sitä ennen sarjassa pelasi 14 joukkuetta kaudesta 2003–2004 aina 2005–2006 asti. Joukkueiden ottelu määrä jakautuu myös sarjan joukkueiden mukaan. Mikäli sarjassa on alle 10 joukkuetta, jokainen heistä kohtaa toisensa kolmesti, jolloin otteluita kertyy joukkuetta kohden 21 tai 24. Poikkeuksellisesti kaudella 2007–2008 joukkueet pelasivat kaksin kertaisen sarjan 9 joukkueen sarjalla. Kauden päätteeksi sarjan viimeinen joukkue putoaa sarjatasoa alemmaksi. Kuwaitin 1. divisionaasta ei voi pudota alemmaksi. Puolestaan sarjan kaksi parasta seuraa voivat osallistua Aasian ja Arabian Mestarien liigaan. Historian saatossa menestyksekkäin joukkue on ollut Al-Arabi 16 mestaruudellaan. ==Mestarit== *1961–62 - Al-Arabi *1962–63 - Al-Arabi *1963–64 - Al-Arabi *1964–65 - Al Kuwait SC *1965–66 - Al-Arabi *1966–67 - Al-Arabi *1967–68 - Al Kuwait SC *1968–69 - Al Qadsia *1969–70 - Al-Arabi *1970–71 - Al Qadsia *1971–72 - Al Kuwait SC *1972–73 - Al Qadsia *1973–74 - Al Kuwait SC *1974–75 - Al Qadsia *1975–76 - Al Qadsia *1976–77 - Al Kuwait SC *1977–78 - Al Qadsia *1978–79 - Al Kuwait SC *1979–80 - Al-Arabi *1980–81 - Al Salmiya Club *1981–82 - Al- Arabi *1982–83 - Al-Arabi *1983–84 - Al-Arabi *1984–85 - Al-Arabi *1985–86 - Kazma Sporting Club *1986–87 - Kazma Sporting Club *1987–88 - Al-Arabi *1988–89 - Al-Arabi *1989–90 - Al Jahra FC *1990–91 - Ei mestaria *1991–92 - Al Qadsia *1992–93 - Al-Arabi *1993–94 - Kazma Sporting Club *1994–95 - Al Salmiya Club *1995–96 - Kazma Sporting Club *1996–97 - Al-Arabi *1997–98 - Al Salmiya Club *1998–99 - Al Qadsia *1999–00 - Al Salmiya Club *2000–01 - Al Kuwait SC *2001–02 - Al-Arabi *2002–03 - Al Qadsia *2003–04 - Al Qadsia *2004–05 - Al Qadsia *2005–06 - Al Kuwait SC *2006–07 - Al Kuwait SC *2007–08 - Al Kuwait SC *2008–09 - Al Qadsia *2009–10 - Al Qadsia *2010–11 - Al Qadsia *2011–12 - Al Qadsia *2012–13 - Al Kuwait SC *2013-14 - Al Qadsia *2014-15 - Al Kuwait SC ==Eniten mestaruuksia== Joukkue Mestaruudet Vuodet Al-Arabi 16 1962, 1963, 1964, 1966, 1967, 1970, 1980, 1982, 1983, 1984, 1985, 1988, 1989, 1993, 1997, 2002 Al Qadsia 15 1969, 1971, 1973, 1975, 1976, 1978, 1992, 1999, 2003, 2004, 2005, 2009, 2010, 2011, 2012 Al Kuwait SC 12 1965, 1968, 1972, 1974, 1977, 1979, 2001, 2006, 2007, 2008, 2013, 2015 Kazma Sporting Club 4 1986, 1987, 1994, 1996 Al Salmiya Club 4 1981, 1995, 1998, 2000 Al Jahra FC 1 1990 ==Aiheesta muualla== * Virallinen sivusto Luokka:Kuwaitin jalkapallosarjat
Beirut (yhtye)

Beirut on yhdysvaltalainen yhtye. Beirut sai alkunsa Santa Fe’ssä syntyneen Zachary Francis Condonin sooloprojektina, josta myöhemmin kehittyi hänen luotsaamansa yhtye. Beirutin ensiesiintymiset olivat New Yorkissa toukokuussa 2006, jolloin se promotoi debyyttialbumiaan Gulag Orkestar.http://nymag.com/arts/popmusic/features/18856/ Yhtye yhdistelee itäeurooppalaisia ja kansanmusiikin elementtejä länsimaiseen pop-musiikkiin. ==Tuotanto== ===Albumit=== * Gulag Orkestar (9. toukokuuta 2006) * The Flying Club Cup (9. lokakuuta 2007) * The Rip Tide (2. elokuuta 2011) * No No No (2015) * Gallipoli (2019) * Artifacts (2022) * Hadsel (2023) ===EP:t=== * The Guns of Brixton/Interior of a Dutch House - Calexico/Beirut 7″ split single (2006) * Lon Gisland (2007) * Pompeii EP (2007) * Elephant Gun EP (2007) * March of the Zapotec/Holland EP (2009) ==Lähteet== ==Aiheesta muualla== * Virallinen sivusto Luokka:Yhdysvaltalaiset yhtyeet
Peter de Klerk

Peter de Klerk (16. maaliskuuta 1935 Pilgrim’s Rest, Transvaalin provinssi – 10. heinäkuuta 2015 Johannesburg) oli eteläafrikkalainen F1-kuljettaja. Hän osallistui neljään F1-osakilpailuun kausina 1963, 1965 ja 1969–1970. MM- pisteitä de Klerk ei saavuttanut. Hän oli parhaimmillaan kymmenes vuoden 1965 Etelä-Afrikan GP:ssä. Hän ei saanut sijoitusta vuoden 1969 kilpailussa, koska hän jäi liian monta kierrosta jälkeen kilpailun voittajasta (de Klerk olisi ollut yhdeksäs). Hän ajoi Alfa Romeolla ja Brabhamilla. == Lähteet == Luokka:Eteläafrikkalaiset Formula 1 -kuljettajat Luokka:Vuonna 1935 syntyneet Luokka:Vuonna 2015 kuolleet
Jani Pensola

Jani Pensola (s. 1975) on suomalainen kontrabasisti. Pensola on opiskellut Sibelius-Akatemiassa ja Lontoossa Royal Academy of Musicissa opettajinaan muun muassa Jussi Javas, Duncan McTier ja Rinat Ibragimov. Pensolan isä on saksofonisti Risto Pensola. Pensola on valittu Lontoon sinfoniaorkesteriin ensimmäisenä suomalaisena mutta hän on soittanut orkesterissa aiemmin freelancerina. Hän on soittanut Lontoossa vuodesta 2002 freelancerina myös Rochester Philharmonic Orchestran ja London Sinfoniettan kanssa ja monissa suomalaisissa orkestereissa. Hän soittaa myös Zum-yhtyeessä. Pensola on vuonna 2005 valittu vuoden basistiksi. ==Lähteet== Luokka:Suomalaiset kontrabasistit Luokka:Vuonna 1975 syntyneet Luokka:Elävät henkilöt
The Man (elokuva)

The Man (televisioesityksessä The Man – kovaa peliä Detroitissa) on komediaelokuva vuodelta 2005. Siinä päähenkilöinä ovat Samuel L. Jackson ja Eugene Levy. == Juoni == Andy Fiddler (Eugene Levy) työskentelee hammashuoltovälineitä kauppaavassa yhtiössä. Hän on hermostunut, koska joutuu pitämään puheen Detroitissa. Detroitissa on varastettu juuri suuri määrä aseita. Agentti Derrick Vann (Samuel L. Jackson) tutkii tapausta. Hän on järjestänyt ostotilaisuuden kahvilaan, jotta saisi varkaat kiinni. Andy Fiddler on samassa kahvilassa ja roisto luulee häntä ostajaksi. Andy joutuu auttamaan Derrick Vannia roistojen kiinniottamisessa, koska he luulevat häntä oikeaksi ostajaksi. ==Aiheesta muualla== * Virallinen sivu Luokka:Vuoden 2005 yhdysvaltalaiset elokuvat Luokka:Yhdysvaltalaiset komediaelokuvat Luokka:Les Mayfieldin ohjaamat elokuvat
Alfonso de Portago

Alfonso Antonio Vicente Eduardo Angel Blas Francisco de Borja Cabeza de Vaca y Leighton, paremmin tunnettu nimellä Alfonso de Portago (11. lokakuuta 1928 Lontoo, Englanti, Iso-Britannia – 12. toukokuuta 1957 Guidizzolo, Italia), oli espanjalainen F1-kuljettaja. ==Ura== ===Formula 1=== Portago ajoi uransa aikana Ferrarilla ja osallistui viiteen F1-osakilpailuun kausilla 1956–1957. Hän saavutti neljä MM-pistettä. Portago jakoi pisteensä kaksi kertaa. Ensimmäisellä kerralla Peter Collinsin kanssa ajaessaan toiseksi Britannian GP:ssä 1956 ja toisen kerran Argentiinan GP:ssä 1957, jossa Portago jakoi 5. sijansa José Froilán Gonzálezin kanssa. Hän oli ensimmäinen espanjalaiskuljettaja, joka on ajanut palkinnoille. Parempaan pystyi vasta Fernando Alonso vuonna 2003 voittaessaan Unkarin GP:n 2003. Portagolla oli myös pisin nimi F1-kuljettajista. Vuosi Talli Valmistaja Moottori 1 2 3 4 5 6 7 8 Sija Pisteet 1956 Ferrari Ferrari Ferrari D50 Ferrari V8 ARG MON 500 BEL FRA Kesk. GBR 2 ‡ GER Kesk. ITA Kesk. 15\. 3 1957 Ferrari Ferrari Ferrari D50A Ferrari V8 ARG 5 ‡‡ MON 500 FRA GBR GER PES ITA 20. 1 ‡ jaettu auto Peter Collinsin kanssa. ‡‡ jaettu auto José Froilán Gonzálezin kanssa. ===Talviurheilu=== Kilparatojen ulkopuolella Portago harrasti myös rattikelkkailua ja osallistui muodostamansa joukkueen kanssa vuoden 1956 talviolympialaisiin. Joukkue sijoittui neljänneksi kahden hengen ohjastamassa ja yhdeksänneksi 4 hengen ohjastamassa sarjassa. He tekivät samalla historiaa olemalla Espanjan ensimmäinen olympialaisiin osallistunut rattikelkkajoukkue. Portago voitti pronssimitalin vuonna 1957 kahden-miehen tapahtumassa FIBT World Championships -kilpailuissa. ==Kuolema== Portago ja hänen ajajansa Edmund Nelson kuolivat kolarissa vuonna 1957 Mille Migliassa, noin 65 kilometriä Bresciasta. Onnettomuudessa kuoli myös 10 katsojaa, joista viisi olivat lapsia. Portagon Ferrarin rengas räjähti 250 kilometrin tuntivauhdissa. Ferrari singahti vasemmanpuoleisen kanaalin yli surmaten 5 katsojaa ja kääntyi takaisin kanaalin yli aiheuttaen 5 muun katsojan kuoleman tien toisella puolella. Tapahtuman jälkeen Enzo Ferrari joutui pitkään oikeudenkäyntiin. ==Perintö== Portagon muistoksi on nimetty mutka Jaraman moottoriradalla Espanjassa ja St. Moritzin-Celerinan kelkkailuradalla. ==Lähteet== Luokka:Moottoriurheilussa surmansa saaneet kuljettajat Luokka:Espanjalaiset Formula 1 -kuljettajat Luokka:Espanjalaiset rattikelkkailijat Luokka:Vuonna 1928 syntyneet Luokka:Vuonna 1957 kuolleet
Leavesden Studios

Leavesden Studios on suuri elokuvastudiokompleksi, joka sijaitsee Englannissa Watfordin pohjoispuolella, noin 30 kilometriä Lontoosta luoteeseen. Studio on rakennettu Rolls-Roycen vanhaan tehtaaseen, joka oli toisen maailmansodan aikana merkittävä lentokoneiden tuotantopaikka. Ensimmäinen studiolla kuvattu elokuva oli vuoden 1995 James Bond -seikkailu 007 ja kultainen silmä. Perinteisesti Bond-elokuvat on kuvattu Pinewoodin studioilla, mutta Kultaiselle silmälle jouduttiin etsimään uudet tuotantotilat, kun Pinewoodilla ei ollut tilaa muiden tuotantojen vuoksi. Kultaisen silmän jälkeen Leavesdenin studiot ovat tulleet kuuluisaksi erityisesti Harry Potter -elokuvasarjan tuotantopaikkana. == Studiossa kuvatut elokuvat == * 007 ja kultainen silmä (1995) * Mortal Kombat 2 – hävitys (1997) * Star Wars: Episodi I – Pimeä uhka (1999) * Päätön ratsumies (2000) * Harry Potter ja viisasten kivi (2001) * Harry Potter ja salaisuuksien kammio (2002) * Harry Potter ja Azkabanin vanki (2004) * Harry Potter ja liekehtivä pikari (2005) * Harry Potter ja Feeniksin kilta (2007) * Yön ritari (2008) * Harry Potter ja puoliverinen prinssi (2009) * Scum 2 (2010) * Harry Potter ja kuoleman varjelukset, osa 1 (2010) * Harry Potter ja kuoleman varjelukset, osa 2 (2011) ==Aiheesta muualla== * Kotisivut Luokka:Yhdistyneen kuningaskunnan elokuva Luokka:Elokuvastudiot
Retkikunta 20

Retkikunta 20 () oli Kansainvälisen avaruusaseman 20. miehistö. Retkikunta aloitti toimintansa 27. toukokuuta 2009 Sojuz TMA-15:n laukaisulla. Retkikunta päättyi Sojuz TMA-14:n irtautumiseen asemasta 11. lokakuuta 2009 01:07 UTC. Koska Kansainvälisellä avaruusasemalla olin ensimmäistä kertaa kuusihenkinen miehistö kolmihenkisen sijaan, retkikunnan miehistö jouduttiin laukaisemaan kahdella eri Sojuz-lennolla (Sojuz TMA:han mahtuu kolme henkeä). Sojuz TMA-14 laukaistiin 26. maaliskuuta 2009 ja Sojuz TMA-15 laukaistiin 27. toukokuuta 2009. Gennadi Padalka oli kuusihenkisen ISS:n ensimmäinen komentaja ja ensimmäinen kahden peräkkäisen retkikunnan (Retkikunta 19 ja 20) komentaja. Nicole Stottista tuli viimeinen avaruussukkulalla laukaistava retkikunnan avaruuslentäjä. Japanin avaruusjärjestö JAXA laukaisi 10. syyskuuta 2009 kello 17:01 UTC Tanegashiman avaruuskeskuksesta H-IIB kantoraketilla ensimmäisen miehittämättömän rahtialuksensa ISS:lle, HTV-1:n (H-II Transfer Vehicle eli HTV - vertaa ESAn ATV). Rahtialuksen tehtävänä on huoltaa japanilaista Kibō- avaruuslaboratoriomoduulia ja tarvittaessa myös muuta asemaa.Japani laukaisi uuden miehittämättömän huoltoaluksen Tähdet ja avaruus 11.9.2009. Luettu 12.9.2009.Japan launches HTV cargo vehicle on debut ISS mission NASASpaceFlight.com 10.9.2009. Luettu 12.9.2009.http://iss.jaxa.jp/en/htv/news/ ==Miehistö== Asema Ensimmäinen osa (toukokuusta heinäkuuhun 2009) Toinen osa (heinäkuusta elokuuhun 2009) Kolmas osa (elokuusta lokakuuhun 2009) Komentaja Gennadi Padalka, Venäjän avaruusjärjestö 3\. avaruuslento Gennadi Padalka, Venäjän avaruusjärjestö 3\. avaruuslento Gennadi Padalka, Venäjän avaruusjärjestö 3\. avaruuslento Lentoinsinööri 1 Michael Barratt, NASA 1\. avaruuslento Michael Barratt, NASA 1\. avaruuslento Michael Barratt, NASA 1\. avaruuslento Lentoinsinööri 2 Koichi Wakata, JAXA 3\. avaruuslento Timothy Kopra, NASA† 1\. avaruuslento Nicole Stott, NASA‡ 1\. avaruuslento Lentoinsinööri 3 Frank De Winne, ESA 2\. avaruuslento Frank De Winne, ESA 2\. avaruuslento Frank De Winne, ESA 2\. avaruuslento Lentoinsinööri 4 Roman Romanenko, RSA 1\. avaruuslento Roman Romanenko, RSA 1\. avaruuslento Roman Romanenko, RSA 1\. avaruuslento Lentoinsinööri 5 Robert Thirsk, CSA 2\. avaruuslento Robert Thirsk, CSA 2\. avaruuslento Robert Thirsk, CSA 2\. avaruuslento † Osallistuminen Retkikunta 20:een tapahtui STS-127:n laukaisun myötä. ‡ Osallistuminen Retkikunta 20:een tapahtunee STS-128:n laukaisun myötä. == Varamiehistö == * Jeffrey Williams, komentaja * Maksim Surajev * Timothy Creamer * Catherine Coleman * Chris Hadfield * Dmitri Kondratjev * André Kuipers ==Lähteet== == Aiheesta muualla == *NASA Expedition 20 Main Page *Retkikuntien 21-22 lehdistöpaketti (pdf) *Kansainvälisen avaruusaseman NASAn kotisivu Luokka:Kansainvälinen avaruusasema
Ottón Solís

thumb|Ottón Solís Ottón Solís Fallas (s. 31. toukokuuta 1954) on costaricalainen taloustieteilijä ja poliitikko. Hän oli suunnitteluministerinä ja keskuspankin johtokunnassa Óscar Ariasin ensimmäisessä hallituksessa 1986–1988. Hän edustaa Partido Acción Ciudadana -puoluetta. Solís valmistui 1976 Costa Rican yliopistosta ja suoritti taloustieteen ylemmän tutkinnon Manchesterin yliopistossa 1978. Poliittisen uransa hän aloitti Partido Liberación Nacionalissa (PLN). Solís siirtyi 2000 perustettuun Partido Acción Ciudadana -puolueeseen. Hän oli presidenttiehdokkaana 2002 ja 2006, ja hänet valittiin PAC:in presidenttiehdokkaaksi myös vuoden 2010 vaaleihin. == Lähteet == * Telesurtv == Aiheesta muualla == * http://www.ottonpresidente.com/ Luokka:Costaricalaiset poliitikot Luokka:Vuonna 1954 syntyneet Luokka:Elävät henkilöt
Mārtiņš Sirmais

Mārtiņš Sirmais (s. 15. heinäkuuta 1982) on latvialainen suunnistaja. Seuratasolla hän edustaa Turun Metsänkävijöitä. Otepään EM-kilpailuissa 2006 Sirmais voitti keskimatkalta hopeaa. Kiovan MM-kilpailuissa 2007 hän saavutti parhaan henkilökohtaisen MM-kisasijoituksensa sijoituttuaan sprintissä viidenneksi. Ventspilsin EM-kilpailuissa 2008 hän voitti keskimatkan hopeaa. == Lähteet == == Aiheesta muualla == * Mārtiņš Sirmaisin kotisivut Luokka:Latvialaiset suunnistajat Luokka:Vuonna 1982 syntyneet Luokka:Elävät henkilöt